**Înțeleptul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Înțeleptul

...

Nu va putea să uite gustul minunat,

Cel ce-a sorbit odată licoarea-nțelepciunii,

Dar va putea vedea ce-i ascund stăpânii,

Că-n fiecare om e-un rob și-un împărat!

...

Înțeleptul nu e acestei lumi dator,

Iar față de semeni se poartă cu respect,

Și de are-n față un prost sau un deștept,

Că pentru el totuna-i prinț sau cerșetor!

....

Înțeleptul știe tot ce se petrece,

Când mai marii lumii fac ceva-n ascuns,

Dar pentru el, să știe, îi este de ajuns,

Iar la schimbarea lumii va rămâne rece!

...

Nu urmărește fala, lumeasca strălucire

Și spune fără teamă tot ce-are de spus,

El privește totul de undeva, de sus,

Deși nu este altul cu mai multă smerire!